stikka
Stikka
Ar ukan sul itlli ger tiswak .aynna yas fkan iwdan yamezt s tummert zund tazzant igh as sghan talullucht tamaynut mas iturar !!
Laz d ussemid d gar asmmaql d imal war tasna ,ghkad atga tudert n “”stika”” , yah awd assaghns ur irwas win miden , mach ur igi assagh li yas fkan zegh tallalit ,
Iwden ad iga (abed llah) isemk n wakuch , irzat uzemzad daw achenyal n tayri li yusi I tamurt ad tanammart !
Abed llah ,asafu n tigemmins n , iga gh ger aydars ,yan afroukh ger kust n tiferkhin , , yafud babas ifelt gh uswgasns wis ttam ,immagh d uzemz s ayna mu yufa , igh d iffagh zegh tinmel idu ar izenza iselman gh ugadaz,irar tin idd ,s dar yinnas ,ich imensins, yasid idlisn ns ihsu ayli yasn ifka aselmad .
Yaws I innas , ig argaz n tgemmi zegh timzins.
Tahelnt istmas yagurd ntan d yinnas (hniya) .
zrin iswgasn , ig abed llah argaz , ilkem s tighrins I aswir ifulkin ifkayas adur ger inwgans , ig abed allah aselmad I tutlayt n ta3rabt !!
Ghkeli s akw tinin : yan ur ur
ur
ur
Mach kran tikkal ,ar itga afulki yad gar I afgan !
Abed allah s twalans , ar itiri tamazirt ns ,immagh ad ifalkay imalns , ar beda fellas itara ,ar sers itwirgi ar gis itumal , ar ikkat f izerfan n ufgan , ad iderf ad inegh afessa fellas ikkan !
Ur
Ur
Isawl abed llah ,isawl inna ayli yas itsutuln gh ugensns , isawl inna aylli ur
ur
Yull achenyal n tiderfiyt ,inna s tghuyyit : tangadayt negh tamerwayt !!!
Ur
Ur
gh uswgas n 1984 ,gh yan idd ur irwass addan , nghan afgan gh ugens n abed llah , fkant tarragt I tillas n yan amadal iggut fellas assagh n aghzu !!
amadal ger kust n ighwrban azn I gratesn attas , ahanu dwu akal , ur ur
ur
ur
mraw n uswgas ad gis ikka ,ar gis itafud ifdi n tklit gh kri gat assef , ar gis itqqen laz s imik n ughrum iqqurn d imik n waman is ka rwasn aman !
ar gis ichta asemmid ikhsans ,yakwr gis amadun tadusins !
mraw n uswgas izrit ent gh tillas ,ur issen man ak ay tili uzal d man akud agh d itagwa idd , idda ad itu udem n wayur d usmerghi n itran , idda ad itu is iga afgan , is ilul imghi ger inas d babas d istmas , is ighwra ayligh iga aselmad , is tlul gh ullns tayri n tawtemt ,iwwarg ad teg tasmunt n tudert ns , idda ad itu ,ghkelli st tun mind !!
itahl abed llah s tassast , binas illes lis isawl yan wass f tiderfiyt , d ufus lis itara gh yan uzemz f tayri n tamurt , tlkem tassast afans , ig afud timilla gh addad an !!
ilkem akud ligh rad izwu akuc timilla gh ullawn n uccan , rzemn tifelwin n umadal an illasn , din abed llah , ad ilul I tisnat twal gh tudert ad ,iffagh igellin ,yufad ifkhens gh yat (sahra2) war abrid ,sigh isyafa kran afus iters igin ighir ns , igrawl yafed yan argaz meqqurn ,
yinyas : man tamazirt agh tuchkidt ad k sers raregh a ywi ?
ismaql gis isiwnas allen , ira adas irar f useqsins ,mach illes ns ifelt darat n ughwrabad !!
ikwna ira ad as yara gh umlal ,mach afus awd ntat ifelt jaj n aghzu yad !!
yukz afeqqir an is ira ad as inna kra mach ur as yufi , ar as itini timizar ,yat s yat , ar as ikkat abed llah s ikhfens uhuy uhuy uhuy …aylligh inna assagh n tamdint ns , inder zund ighas iqqes kra ,yutas s uqllal ,yah yah yah …
imun dis afqir an iselkemt ar tamdint ar
tamdint n iselm d ideqqi , mac ur sul tgi ghkeli s t ifel , igigl ill ns , khwlan ighwrban iqburn , iwdan jlan kri gat yan d man adu at yiwin , isduqr gh imi n tgemi ligh ilul , iter ad isella I awal n yinnas mach ur as irzem awd yan , intu tagurt , yut adu n itay , ikchemd isella I taghlaghalt n yinnas d tadsa n istmas , yurrid sers uzemz s ussfan n timzins , isiwn allnes I yighwrban ar gisent itannay tiwllafin n igdam , izra tisit tugl ukan sul gh ger ahanuns d unwal ,ira ad gis yagw mach iksud ad izer kran udm yadnin ur igi wins , isdu f aghwrab ar yalla am azzan igh as kkesn akwfay , awd yan issen maf yalla abed llah , izd ,iswgasn liyas ukern ,negh innas li yafudn s tugt n izengign d wattan f iwis n tassans , amsyafa yad yuger ametta igut f usmammi !!
zegh akudan, ilesa abed llah aqchab n unufl , isenfel assaghns s (stikka) , isti ad beda yagug f tillawt ad inegh timektitns s iyiren li issa …
afgan war imal , war tasna .
ur ju ssengh is “”stika”” ikatin iga ameghnas , mach iga anw li ur issen afessa ,ur tmerks taghensans d tkhendallast , ur agh isawal ar ihedda darat n tmesmunin, ur agh izenza ar issagh gh tamurt ns !
stikka iga sul ameghnas , achku yugi ad dagh didengh idru amadal ad , isti ad yagug iski amadal izli sers !!
nob_Latn nob_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn wol_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn